Nafarroako Parlamentuko Mahaiak, 2018ko irailaren 17an egindako bilkuran, Eledunen Batzarrari entzun ondoren, hurrengo erabakia hartu zuen, besteak beste:

**1.** Xedatzea Osasun Batzordean izapidetu dadin Nafarroako Alderdi Sozialista talde parlamentarioak aurkezturiko mozioa, zeinaren bidez Osasun Departamentua premiatzen baita gaueko txandako langileen lan-baldintzak aldatzeko negoziazioa has dezan. Mozioa 2017ko ekainaren 20ko 90. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2018ko irailaren 17an

Lehendakaria: Ainhoa Aznárez Igarza